Leganés
Leganés on kaupunki Madridin itsehallintoalueella Espanjassa. Se sijaitsee metropolialueella noin 10 kilometriä itsehallintoalueen ja maan pääkaupungista Madridista lounaaseen. Kaupungin pinta-ala on 43 neliökilometriä. Vuonna 2016 kaupungissa oli 187 173 asukasta. Suuri osa väestöstä käy töissä pääkaupungissa.
Madrid
Vuoden 2016 laskennassa kaupungin (Ciudad de Madrid) asukasluku oli 3 165 541. Jos otetaan huomioon koko maakunta, väkiluku on 6 421 878. Madridin metropolialue on väkiluvultaan Euroopan unionin kolmanneksi suurin Lontoon ja Pariisin jälkeen. Vuonna 2016 kaupungin (Ciudad de Madrid) asukkaista noin 390 000:lla (12,2%) ei ole Espanjan kansalaisuutta; he ovat muun muassa romanialaisia, kiinalaisia, ecuadorilaisia ja marokkolaisia.